Εκτίμηση της οικολογικής ποιότητας του νερού της λίμνης βόλβης με βάση το φυτοπλαγκτό
Creators: name: Χαραλάμπους, Ευαγγελία Σωτηρίου
Publisher: name: Aristotle University of Thessaloniki
Year: 2010
Subjects: Φυτοπλαγκτό
Λίμνη Βόλβη
Εκτίμηση οικολογικής ποιότητας
Phytoplantkton
Lake Volvi
Ecological quality assesment

description: Η οικολογική ποιότητα του νερού με βάση το φυτοπλαγκτό διερευνήθηκε κατά την περίοδο Ιούλιος-Νοέμβριος 2009 στη Λίμνη Βόλβη. Πραγματοποιήθηκαν εννιά δειγματοληψίες νερού ανά μέτρο και από το σύνολο της εύφωτης ζώνης με συχνότητα 15 ημερών. Η εκτίμηση της οικολογικής ποιότητας έγινε για την θερμή περίοδο (Ιούλιος – Οκτώβριος) και στηρίχθηκε σε παραμέτρους : σύνθεσης (% συμμετοχή των Κυανοβακτηρίων στη συνολική βιομάζα), βιομάζας (βιοόγκος) φυτοπλαγκτού καθώς και στον τροποποιημένο για τη λίμνη Βόλβη από Μουστάκα &amp; Κατσιάπη (2008) δείκτη Q. Επιπλέον, λήφθηκαν υπόψη οι κατευθυντήριες γραμμές του Παγκόσμιου Οργανισμού Υγείας (ΠΟΥ) για τα νερά αναψυχής καθώς και οι ανθίσεις φυτοπλαγκτού. Επιπλέον, υπολογίστηκε ο δείκτης ποικιλότητας Shannon Wiener και ο δείκτης ομοιογένειας Evenness. Τα Χλωροφύκη και τα Κυανοβακτήρια αποτέλεσαν τις πολυπληθέστερες ταξινομικές ομάδες. Ως προς την αφθονία και τη βιομάζα τα Κυανοβακτήρια ήταν αυτά που κυριάρχησαν σε ολόκληρη την θερμή περίοδο, ενώ η βιομάζα τους ξεπερνούσε την ουδό καθοδήγησης 2 του ΠΟΥ τον Ιούλιο και την ουδό καθοδήγησης 1 τους υπόλοιπους μήνες της θερμής περιόδου, γεγονός που υποδεικνύει μέτρια προς χαμηλόβαθμη επικινδυνότητα για τη δημόσια υγεία. Η κατά βάθος της εύφωτης ζώνης ανάλυση του φυτοπλαγκτού δεν έδειξε κάποιο πρότυπο κατανομής στη στήλη της εύφωτης ζώνης. Κατά τους μήνες Ιούλιος-Αύγουστος παρατηρήθηκε έντονη παρουσία παρασιτικών βακτηρίων επάνω στους φυτοπλαγκτικούς οργανισμούς γεγονός που συνδέεται με την διακοπή της επιφανειακής ανανέωσης του νερού της λίμνης μέσω του ποταμού Ρήχιου. Επιπλέον, για πρώτη φορά έγινε καταγραφή λιμναίου χιονιού στη λίμνη Βόλβη τον Αύγουστο. Τα δυο αυτά πρωτόγνωρα για τη λίμνη Βόλβη φαινόμενα υποδηλώνουν τάση για μεταβολή στο οικοσύστημα της Βόλβης. Η ποιότητα του νερού της λίμνης με συνδυασμό των παραμέτρων του φυτοπλαγκτού εκτιμάται Μέτρια.
description: The ecological water quality based on phytoplankton was investigated during the period July to November 2009 in Lake Volvi. There were nine water samplings on a 15 day frequency. Water samples were taken from different depths of the euphotic zone. The assessment of ecological quality was made for the warm period (July-October) and was based on the parameters: composition (% contribution of Cyanobacteria to total phytoplankton biomass), biomass (biovolume) and the modified for Lake Volvi index Q (Moustaka &amp; Katsiapi 2008).Moreover, the guidelines of the World Health Organization (WHO) were taken into account for recreation waters and also, phytoplankton blooms. Furthermore, diversity index Shannon Wiener was calculated and also the index of homogeneity Evenness. Chlorophyceae and Cyanobacteria were the richest taxonomic groups considering the number of taxa. As for the abundance and biomass Cyanobacteria were the ones who dominated throughout the warm period, while their biomass exceeded the threshold of the WHO guidance 2 during July and threshold guidance 1 for the rest of the months of the warm period, suggesting moderate to low risk for public health. The depth analysis of euphotic zone of phytoplankton did not show a distribution pattern in the column of euphotic zone. During the months July to August there was a strong presence of parasitic bacteria onto phytoplankton organisms which is linked to the surface renewal of the lake through Rihios river. Moreover, for the first time lake snow was recorded in Lake Volvi on August. These two unprecedented for Lake Volvi phenomena indicate a change tendency in the ecosystem of Lake Volvi. The water quality assessment through the combination of the phytoplankton parameters is estimated moderate.